Bosna i Hercegovina Bosnia and Herzegovina

Federacija Bosne i Hercegovine Federation of Bosnia and Herzegovina

Zeničko - dobojski kanton Zenica - Doboj Canton

**OPĆINA BREZA MUNICIPALITY OF BREZA**

Općinski načelnik Municipal Mayor

Na osnovu člana 13. Zakona o principima lokalne samouprave u Federaciji Bosne i Hercegovine („Službene novine Federacije BiH“ broj: 49/06 i 51/09), Zakona o sportu Ze-do kantona - Prečišćeni tekst („Službene novine Ze-do kantona“, broj: 6/17), člana 39. Statuta Općine Breza („Službeni glasnik Općine Breza“, broj: 7/21), Budžeta Općine Breza za 2025. godinu, člana 38. Odluke o izvršavanju Budžeta Općine Breza za 2025. godinu (“Službeni glasnik Općine Breza”, broj: 9/24) i Odluke o načinu i postupku raspodjele sredstava za finansiranje sportskih aktivnosti („Službeni glasnik Općine Breza“, broj: 4/21, 7/21, 6/23 i 1/24), Općinski načelnik objavljuje:

# J A V N I P O Z I V

**za dostavljanje prijava za dodjelu sredstava za finansiranje sportskih aktivnosti iz**

**Budžeta Općine Breza za 2025. godinu.**

**I.**

**(Predmet javnog poziva)**

Raspisuje se Javni poziv za dostavljanje prijava za dodjelu sredstava iz Budžeta Općine Breza za 2025. godinu sa pozicije „Transfer za podršku sportskim klubovima i udruženjima“, a u skladu sa Odlukom o načinu i postupku raspodjele sredstava za finansiranje sportskih aktivnosti („Službeni glasnik Općine Breza“, broj: 4/21, 7/21, 6/23 i 1/24).

**II.**

**(Raspodjela sredstava)**

Raspodjela sredstava za finansiranje sportskih aktivnosti vršit će se prema Programu utroška sredstava koji na prijedlog Komisije za odabir i ocjenu pristiglih prijava i Općinskog načelnika usvaja Općinsko vijeće, a na osnovu raspoloživih sredstava planiranih u Budžetu Općine Breza za 2025. godinu.

**III.**

**(Pravo sudjelovanja na Javnom pozivu)**

1. Nositelji sportskih aktivnosti na području općine Breza mogu podnijeti prijavu ako ispunjavaju sljedeće uslove:
2. da su osnovani i registrovani u Bosni i Hercegovini,
3. da imaju sjedište na području općine Breza,
4. da ih vode i predstavljaju državljani Bosne i Hercegovine,
5. da ne obavljaju poslove i aktivnosti u ime neke političke stranke,
6. da su opravdali namjenski utrošena sredstva iz prethodne godine, koja su im dodijeljena iz Budžeta Općine Breza.
7. Nositelji sportskih aktivnosti u smislu stava 1. ovog člana su:
8. sportski klubovi,
9. sportski klubovi i udruženja lica sa tjelesnim onesposobljenjima,
10. sportska društva,
11. sportski savezi,
12. škole sporta i druga pravna lica koja obavljaju djelatnost iz područja tjelesnog odgoja i sporta,
13. istaknuti sportisti pojedinci - reprezentativci.

**IV.**

**(Predmet finansiranja)**

Pravo na dodjelu novčanih sredstava mogu podnijeti nositelji aktivnosti iz člana III. ovog poziva čije aktivnosti se odnose na sljedeće:

1. organizovanje i učestvovanje na službenim prvenstvenim takmičenjima, koje sprovode legitimni sportski savezi svih rangova takmičenja,
2. organizovanje i učestvovanje na sportskim takmičenjima lica sa tjelesnim onesposobljenjima,
3. sportsku edukaciju i odgoj djece i omladine,
4. školski sport,
5. organizovanje sportskih manifestacija, turnira, kampova, sportskih obuka i sl.,
6. organizovanje i učestvovanje na međunarodnim sportskim manifestacijama,
7. pripreme i natjecanja sportista koji su aktuelni članovi reprezentacije Bosne i Hercegovine.

**V.**

**(Potrebna dokumentacija)**

Svi podnositelji prijava za dodjelu sredstava, a u vezi aktivnosti iz člana IV. obavezni su dostaviti sljedeću dokumentaciju:

1. Ispravno popunjen prijavni obrazac,
   1. za sportske klubove - obrazac broj 1 (obrazac mora biti ovjeren i potpisan od strane granskog sportskog saveza sa nivoa u kome se klub takmiči),
   2. za sportska društva - obrazac broj 2,
   3. za sportska saveze - obrazac broj 3,
   4. za škole sporta i druga pravna lica - obrazac broj 4,
2. Uvjerenje o poreznoj registraciji - ID broj,
3. Izvod iz registra udruženja (ne stariji od tri mjeseca),
4. Potvrdu poslovne banke o vlasništvu i broju transakcijskog računa i da je isti aktivan (ne stariji od tri mjeseca),
5. Program sportskih aktivnosti za 2025. godinu godinu odnosno aktivnosti u kojima će sportsko udruženje učestvovati ili ih organizovati,
6. Detaljno razrađen finansijski plan za realizaciju sportskih aktivnosti,
7. Uvjerenje o namjenskom utrošku sredstava dobivenih iz Budžeta Općine Breza za 2024. godinu. (Uvjerenje izdaje Služba za finansije, inspekcijske poslove i opću upravu Općine Breza),
8. Bilans stanja i bilans uspjeha za 2024. godinu.

Svi dokumenti koji se predaju moraju biti originali ili ovjerene fotokopije ne starije od tri mjeseca.

**VI.**

**(Prijava sportaša reprezentativaca)**

Prijave za dodjelu finansijskih sredstava sportistima pojedincima - reprezentativcima podnose se isključivo na prijavnom obrazcu broj 5, koji je sastavni dio ovog Javnog poziva.

Prijave sportista - reprezentativaca u bilo kojoj drugoj formi osim u formi ovog obrasca kao i prijave koje nisu ovjerene od strane selektora ili trenera odgovarajuće državne reprezentacije Bosne i Hercegovine neće se uzimati u razmatranje.

Takođe je potrebno da uz popunjeni obrazac br. 5 sportisti pojedinci dostave i dokaz poslovne banke o vlasništvu i broju transakcijskog računa i da je isti aktivan.

**VII.**

**(Postupanje sa nepotpunim prijavama)**

Prijave klubova, saveza i drugih aplikanata koji se prijavljuju za dodjelu finansijskih sredstava koje budu nepotpune, i ne budu sadržavale sve tražene podatke neće se uzimati u razmatranje. Takođe se neće uzimati u razmatranje ni prijave onih aplikanata koji ne budu opravdali utrošak sredstava dobivenih iz Budžeta Općine Breza za 2024. godinu.

Korisnici koji su koristili sredstva iz Budžeta Općine Breza u prethodnim godinama, dužni su u svojim arhivama i blagajnama posjedovati i čuvati finansijske dokumente kojima se dokazuje utrošak sredstava, te su obavezni na zahtjev Općine Breza kao i drugih nadležnih organa, iste dostaviti na uvid.

**VIII.**

**(Preuzimanje obrazaca i trajanje Javnog poziva)**

Javni poziv kao i potrebni obrasci za prijavu mogu se preuzeti na službenoj web stranici Općine Breza [www.breza.gov.ba](http://www.breza.gov.ba/).

Javni poziv ostaje otvoren **30 dana** od dana objavljivanja na Oglasnoj tabli Općine Breza i službenoj stranici Općine Breza [www.breza.gov.ba](http://www.breza.gov.ba/).

Prijave na Javni poziv sa potrebnom dokumentacijom dostaviti direktno u Centar za pružanje usluga građanima Općine Breza (šalter sala) ili putem pošte u zatvorenoj koverti sa naznakom za „Javni poziv za dodjelu sredstava za finansiranje sportskih aktivnosti, iz Budžeta Općine Breza za 2025. godinu“ sa naznakom **„NE OTVARATI“** na adresu:

**Općina Breza**

**Bogumilska br. 1**

**Centar za pružanje usluga građanima – šalter sala**

**NAPOMENA:**

Svi dokumenti koji se predaju moraju biti originali ili ovjerene fotokopije ne starije od tri mjeseca.

Nepotpune, neblagovremene i neuredne prijave neće se uzimati u razmatranje.

Broj: 01/2-04-585/2025

Breza; 03.03.2025. godine

Dostavljeno;

1 x Radio Breza Općinski načelnik

1 x Oglasna ploča x 2

1 x web stranica Općine Breza M.P. Vedad Jusić

1 x a/a